ประกาศธนาคารแห่งประเทศไทยที่ สนส. 61/2551เรื่อง หลักเกณฑ์การขาย ให้ หรือให้เช่าทรัพย์สินใด ๆ แก่กรรมการและบุคคลอื่นที่กําหนดตามมาตรา 48(4) หรือรับซื้อหรือเช่าทรัพย์สินใด ๆ จากบุคคลดังกล่าว-------------------------อื่นๆ - 1. เหตุผลในการออกประกาศ เพื่อป้องกันการเอื้อประโยชน์แก่กรรมการ ผู้จัดการ รองผู้จัดการ ผู้ช่วยผู้จัดการ ผู้ซึ่งมีตําแหน่งเทียบเท่าที่เรียกชื่ออย่างอื่น ผู้มีอํานาจในการจัดการของสถาบันการเงิน ผู้ถือหุ้นรายใหญ่ หรือผู้ที่เกี่ยวข้องกับบุคคลดังกล่าว พระราชบัญญัติธุรกิจสถาบันการเงิน พ.ศ. 2551 จึงห้ามสถาบันการเงินขาย ให้ หรือให้เช่าทรัพย์สินใด ๆ แก่บุคคลดังกล่าว หรือรับซื้อหรือเช่าทรัพย์สินใด ๆจากบุคคลดังกล่าวนั้น เกินกว่ามูลค่าที่ธนาคารแห่งประเทศไทยกําหนด เว้นแต่ได้รับความเห็นชอบจากธนาคารแห่งประเทศไทย ในการออกประกาศฉบับนี้เป็นการนําหลักเกณฑ์ เรื่อง การขายหรือให้สังหาริมทรัพย์ของธนาครพาฒณิชย์และบริษัทเงินทุนแก่กรรมการมาปรับปรุงเพิ่มเติม เพื่อให้ สอคคล้องกับพระราชบัญญัติธุรกิจสถาบันการเงิน พ.ศ. 2551 โดยสาระสําคัญของหลักเกณฑ์ไม่มี การเปลี่ยนแปลงจากหลักเกณฑ์เดิมอื่นๆ - 2. อํานาจตามกฎหมาย อาศัยอํานาจตามความในมาตรา 48(4) แห่งพระราชบัญญัติธุรกิจสถาบันการเงิน พ.ศ. 2551 ธนาคารแห่งประเทศไทยออกข้อกําหนดเกี่ยวกับหลักเกณฑ์การขาย ให้ หรือให้เข่า ทรัพย์สินใด ๆ แก่กรรมการและบุคคลอื่นที่กําหนดตามมาตรา 48(4) หรือรับซื้อหรือเช่าทรัพย์สิน ใด ๆ จากบุคคลดังกล่าวอื่นๆ - 3. ขอบเขตการบังคับใช้ ประกาศฉบับนี้ให้ใช้บังคับกับสถาบันการเงินตามกฎหมายว่าด้วยธุรกิจสถาบัน การเงินทุกแห่งอื่นๆ - 4. ประกาศและหนังสือเวียนที่ยกเลิก ตามเอกสารแนบ 1อื่นๆ - 5. เนื้อหา 5.1 ในแต่ละรอบปีบัญชี สถาบันการเงินอาจขาย ให้ หรือให้เช่าทรัพย์สินใด ๆ แก่ กรรมการ ผู้จัดการ รองผู้จัตการ ผู้ช่วยผู้จัดการ ผู้ซึ่งมีตําแหน่งเทียบเท่าที่เรียกชื่ออย่างอื่น ผู้มีอํานาจ ในการจัดการของสถาบันการเงิน ผู้ถือหุ้นรายใหญ่ หรือผู้ที่เกี่ยวข้องกับบุคคลดังกล่าว หรือรับซื้อ หรือเช่าทรัพย์สินใด ๆ จากบุคคลดังกล่าวนั้น มีมูลค่าของทรัพย์สินรวมกันแต่ละรายไม่เกิน 50,000 บาท โดยไม่ต้องได้รับความเห็นชอบจากธนาคารแห่งประเทศไทยก่อน 5.2 กรณีมูลค่าของทรัพย์สินเกิน 50,000 บาท สถาบันการเงินจะขาย ให้ หรือให้เช่า ทรัพย์สินใด ๆ แก่กรรมการ ผู้จัดการ รองผู้จัดการ ผู้ช่วยผู้จัดการ ผู้ซึ่งมีตําแหน่งเทียบเท่าที่เรียกชื่อ อย่างอื่น ผู้มีอํานาจในการจัดการของสถาบันการเงิน ผู้ถือหุ้นรายใหญ่ หรือผู้ที่เกี่ยวข้องกับบุคคล ดังกล่าว หรือรับซื้อหรือเช่าทรัพย์สินใด ๆ จากบุคคลดังกล่าวนั้นได้ในกรณีดังต่อไปนี้ 5.2.1 เป็นการขาย ให้ ให้เช่า หรือรับซื้อ หรือเช่าทรัพย์สินใด ๆ ตามมูลค่าของ ทรัพย์สินนั้น และ 5.2.2 สถาบันการเงินได้กําหนดและปฏิบัติตามระเบียบและหลักเกณฑ์ตาม แนวนโยบายของธนาคารแห่งประเทศไทยว่าด้วยการทําธุรกรรมด้านสินเชื่อ 5.3 การคํานวณมูลค่าของทรัพย์สินตามข้อ 5.1 และ 5.2 ให้ถือเอาราคาตามบัญชีของ ทรัพย์สินของสถาบันการเงินนั้น หรือราคาตลาดตามมาตรฐานการบัญชีของทรัพย์สินนั้น แล้วแต่ จํานวนใดจะสูงกว่า 5.4 ธนาคารแห่งประเทศไทยกําหนดให้การขาย ให้ หรือให้เช่า ทรัพย์สินใด ๆ แก่ กรรมการ ผู้จัดการ รองผู้จัดการ ผู้ช่วยผู้จัดการ ผู้ซึ่งมีตําแหน่งเทียบเท่าที่เรียกชื่ออย่างอื่น ผู้มีอํานาจ ในการจัดการของสถาบันการเงิน ผู้ถือหุ้นรายใหญ่ หรือผู้ที่เกี่ยวข้องกับบุดคลดังกล่าว หรือรับซื้อ หรือเช่าทรัพย์สินใด ๆ จากบุคคลดังกล่าวนั้น รวมถึงค่าตอบแทนที่ผูกพันตามสัญญาจ้างงานและ ค่าตอบแทนและสิทธิประโยชน์อื่น ถือเป็นผลประโยชน์อื่นและสิทธิประโยชน์อย่างอื่นที่สถาบันการเงินต้องเปิดเผยในงบการเงินและรายงานประจําปีตามหลักเกณฑ์ของธนาคารแห่งประเทศไทย ว่าด้วยเรื่องการจัดทําและการประกาศงบการเงินของสถาบันการเงินด้วยอื่นๆ - 6. วันเริ่มต้นบังคับใช้ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 3 สิงหาคม 2551 (นางธาริษา วัฒนเกส)ผู้ว่าการธนาคารแห่งประเทศไทย